Page:Night frae hame (1).pdf/2



I've been thinking, I've been thinking,

I've been thinking a' day lang,

That yestreen when I was drinking

I was doing what was wrang.

I gaed out yestreen at gloaming,

To enjoy the caller air,

And amang the fields gaed roaming,

Simmer evening's sweets to share.

Fragrant zephyrs gently glided

O'er the flower-enamelled plain,

Where wi' Merey, Peace presided,

Far frae angry Strife's domain.

But as hamewards I was walking

I forgather'd wi' a frien',

Wha in raptures fell a-talking

O'the place where he had been.

Thoughtlessly I listen’d to him,

Till we reach'd a yill-house door,

Where the soun' o' voices drew him

To where he had been before.